Diari Oficial de la Generalitat Valenciana


Sumari del DOGV 4834, del 03-09-2004 (2004/8944)

Informació pública de la modificació puntual número 35 del Pla General d'Ordenació Urbana de Paterna.
-----------------------------------------------------------------------------------------------------

### Dades del document

Número de DOGV
:   4834

Data del DOGV
:   03-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8944


Organisme emissor
:   Ajuntament de Paterna

Tipus de document
:   Anunci

Informació pública de la modificació puntual número 35 del Pla General d'Ordenació Urbana de Paterna. [2004/F8944]
  
El Ple de l'ajuntament, en la sessió ordinària del dia 29 de juliol de 2004, ha acordat sotmetre a informació pública, d'acord amb allò que estableix l'article 38 de la Llei 6/1994, de la Generalitat Valenciana, Reguladora de l'Activitat Urbanística, la modificació puntual número 35 del Pla General d'Ordenació Urbana de Paterna, redactada pel Gabinet Tècnic Municipal, que té per objecte ajustar l'ordenació detallada, modificant la redacció de l'article 200 de les normes del pla general, que quedaria del següent tenor:
  
«Article 200
  
Zones verdes, espais lliures i parcs urbans (clau 31).
  
1. Definició:
  
Sistemes previstos per a donar compliment a allò que disposa l'article 25, paràgraf 1, apartat c) del Reglament de Planejament i l'article 29, paràgraf, apartat d) del mateix reglament.
  
2. Condicions d'ús:
  
a) Ús dominant: espais lliures i zones verdes.
  
b) Usos compatibles:
  
- Zones constituents del sistema general: equipament, vivenda unifamiliar, espectacles i activitats de pública concurrència, aparcament, garatge, esportiu ordinari, cultural, seguretat, viari i infraestructures bàsiques.
  
- Zones no constituents del sistema general: equipament, seguretat, viari infraestructures urbanes bàsiques i aparcament.
  
c) Usos incompatibles: tota la resta no relacionada en els apartats a) i b) anteriors.
  
d) Ús exclusiu: no es determina.
  
3. Condicions per l'edificació:
  
a) Zones constituents del sistema general:
  
- Ocupació: 15% del total de la zona.
  
- Índex d'intensitat neta d'edificació: 0'01 m2t/m2s. En la implantació dels equipaments la necessària per a l'ús previst.
  
- Edificabilitat màxima: la necessària per als usos previstos.
  
- Alçària reguladora màxima: 10 metres.
  
- Distància a límits: 10 metres.
  
b) Zones no constituents del sistema general:
  
- Ocupació: 15% del total de la zona.
  
- Índex d'intensitat neta d'edificació: 0'01 m2t/m2s. En la implantació dels equipaments la necessària per a l'ús previst.
  
- Edificabilitat màxima: 2.000 m2t.
  
- Alçària reguladora màxima: 10 metres.
  
- Distància a límits: 0 metres.
  
4. Condicions d'aplicació dels paràmetres anteriors i d'implantació dels usos compatibles:
  
a) Per a totes les zones: el viari que es preveja serà adequat per a assegurar l'accés dels equips de manteniment i seguretat de les instal·lacions. En qualsevol cas, el viari es disposarà de manera que no puga utilitzar-se directament pel trànsit rodat en funcions de connexió d'espais exteriors a la zona.
  
b) Per a les zones constituents del sistema general:
  
- L'ús vivenda unifamiliar es limitarà a satisfer la demanda d'allotjament d'un sol empleat dels encarregats del manteniment i custòdia de les instal·lacions per a l'exercici dels usos dominant i compatibles, quan això resulte necessari.»
  
Cosa que se sotmet a informació pública, pel termini d'un mes (comptador des de la publicació d'aquest edicte en el DOGV), i s'adverteix de la possibilitat de consultar l'expedient i formular les al·legacions que s'estimen oportunes.
  
Paterna, 2 d'agost de 2004.- L'alcalde en funcions: Domingo Rozalén López.
  
Ajuntament de Paterna